Hele natten og morgenen har der været mange uheld i regionen

I nattens løb er temperaturen mange steder faldet til nær frysepunktet, men på overflader - som eksempelvis kørebaner - er temperaturen nået under frysepunktet, og den mængde vand, der har været på vejbanen, er frosset til is. Fænomenet kaldes også "sort is" og er kendt for at give store problemer. - I løbet af natten har vi haft syv uheld og det seneste her omkring klokken otte, så der har været glat hele natten, forklarer vagtchef ved Nordjyllands Politi Michael Elkjær. Ingen af uheldene resulterede i personskade, men flere af den gav trafikale problemer i løbet af natten. - Det er jo faktisk stadig vinter og folk kører alt for stærkt til forholdene, siger vagtchefen.